Document ID: 31997R2086

KOMISSION ASETUS (EY) N:o 2086/97,
annettu 4 päivänä marraskuuta 1997,
tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 () ja erityisesti sen 9 ja 12 artiklan, sekä katsoo, että
neuvoston asetuksella (ETY) N:o 2658/87 perustettiin tavaranimikkeistö, jäljempänä yhdistetty nimikkeistö, joka vastaa sekä yhteisen tullitariffin että yhteisön ulkomaankaupan tilastoinnin tarpeita,
on tarpeen muuttaa yhdistettyä nimikkeistöä seuraavien seikkojen huomioon ottamiseksi:
- muutokset tilastointiin ja kauppapolitiikkaan liittyvissä vaatimuksissa, erityisesti ne, jotka ovat seurausta Uruguayn kierroksen monenvälisissä kauppaneuvotteluissa (1986-1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa 22 päivänä joulukuuta 1994 tehdystä neuvoston päätöksestä 94/800/EY () ja Itävallan, Suomen ja Ruotsin Euroopan unioniin liittymisen johdosta käytyjen GATT-sopimuksen XXIV artiklan 6 kohdan mukaisten neuvottelujen seurauksena yhteisön sovellettaviksi tulevien tullien vahvistamisesta 22 päivänä joulukuuta 1995 annetusta neuvoston asetuksesta (EY) N:o 3093/95 (),
- tarve mukauttaa tai selkeyttää tekstejä
tähän asetukseen sisältyvät 1 päivästä heinäkuuta 1998 sovellettavat sopimustullit,
on aiheellista, että komissio antaa 1 päivästä tammikuuta 1998 sovellettavan asetuksen, johon sisältyvät päätöksen N:o 94/800/EY, asetuksen (EY) N:o 3231/94 ja muiden neuvoston tai komission toteuttamien toimenpiteiden mukaisena () yhdistetyn nimikkeistön täydellinen toisinto sekä siihen liittyvien yhteisen tullitariffin autonomisten tullien ja sopimustullien määrät,
tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2658/87 liite I tämän asetuksen liiteellä.
2 artikla
Tämä asetus tulee voimaan 1 päivanä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 4 päivänä marraskuuta 1997.

Labels: 3
15
19